༅དགོན་རྩེ་སྤྲུལ་པའི་སྐུར་ཕུལ་བ།གཙུག་ལག་རྒྱ་མཚོར་སྤྱན་ལྡན་སྤྲུལ་པའི་སྐུ་རིན་པོ་ཆེའི་ཞབས་པ་ད་ལ།དང་པའི་ཡིད་ཀྱིས་གསོལ་བ།འཕེན་རྫོགས་གཉིས་ཀ་ཚོགས་གཉིས་
རྣམ་པར་འཕེལ་བའི་ཤིང་རྟས་ཉེ་བར་དྲངས་པའི་གཟུགས་སྐུའི་ཉིན་བྱེད་གསལ་ཞིང་གསང་གསུམ་རྒྱལ་བའི་མཛོད་ཁང་ཆེན་པོར་སྦྱོར་བའི་སློབ་པ་ལམ་གྱི་གནས་སྐབས་ལ་རང་གིར་མཛད་པའི་རིང
ནས་གསུང་ཤོག་རིན་པོ་ཆེ་གནང་རྟེན་འབུ་དམར་དང་བཅས་འབྱོར་པས་ངོས་མཇལ་ལྟ་བུའི་སིམ་པ་ཐོབ།འདིར་ཡང་ཚུར་མཐོང་གི་གདུལ་བྱའི་སྐལ་པ་དང་འཚམས་པའི་དམ་པ་ཆོས་ཀྱི་ཕྲིན་ལས་ཅུང
ཟད་སྐྱོང་ཁུལ་ཙམ་གྱི་བསམ་པ་དཀར་བར་མཆིས།མཚམས་ཞུ།ད་ནི་ཉོན་མོངས་པ་དང་ལྟ་བའི་སྙིགས་མར་གྱུར་པའི་དུས་འདིར་ཆོས་དང་ཆོས་ཀྱི་རང་བཞིན་ལ་ལྡོངས་པ་ལས་ཀྱང་ལྡོངས་པའི་ཀུན་
སློང་ངན་པས་དབྱེན་བཅོས་ཏེ་བདག་དང་གཞན་དུ་ཞེན་པའི་ཕྱོགས་འཛིན་ཙམ་ལས།རྒྱལ་བ་ཐུགས་རྗེའི་བདག་ཉིད་ཅན་དེས་དྲང་ངེས་ལྡེམ་དགོངས་ཀྱི་ཚུལ་དུ་བཤད་པའི་དོན།རྒྱ་བོད་ཀྱི་པ་ཎ་གྲུབ་
སྐྱེས་ཆེན་དམ་པ་དེ་དག་གིས་གནས་དུས་གདུལ་བྱའི་ཁམས་དབང་དང་འཚམས་པར་བཀྲལ་ཞིང་གདུལ་བའི་དབང་གིས་བསྟན་པའི་ཆུ་འགོ་ཐ་དད་དུ་བགྱིས་པའི་དགོངས་པ་ཆོས་ཉིད་གཅིག་ཏུ་མི་ཤེས་པའི

དུས་འདིར།དམ་པ་གང་གི་ཡོངས་འཛིན་བླ་མ་ཆེན་པོ་གཙང་བ་དགེ་བཤེས་རིན་པོ་ཆེ་དེ་ཉིད་ཀྱི་རྗེས་སུ་ཞུགས་པའི་བདག་རྐྱེན་དང་སྔོན་གྱི་ལས་སྨོན་ཐབས་ཤེས་སུ་འབྲེལ་བ་ལས་རྒྱལ་བ་གཉིས་པ་ཀུན་
མཁྱེན་ངག་གི་དབང་པོའི་གསུང་རབ་ལ་མི་འཕྲོགས་པའི་ངེས་ཤེས་འཁྲུངས་པ་དེ་ནི་ཚིགས་སུ་བཅད་པ་བརྒྱ་པ་ལས།ཡོན་ཏན་ལྡན་པ་ཡོན་ཏན་ལ་དགའ་ཞིང་།།ཡོན་ཏན་མེད་པ་ཡོན་ཏན་ལ་མི་
དགའ།།ནགས་ཀྱི་བུང་བ་མཚོ་ཡི་པདྨར་དགའ།།སྦལ་པ་ལྷན་ཅིག་གནས་ཀྱང་དེ་ལྟ་མིན།།ཞེས་དང་།ངེས་པའི་དོན་ལ་རྟོན་མི་རྟོན་གྱི་ཆོས་ཀྱི་རྣམ་དབྱེ་ཕྱེད་པའང་དེ་ཉིད་ལས།སྐར་མ་ཆེན
པོ་མང་དུ་ཤར་གྱུར་ཅིང་།།ས་ཡི་རྒྱན་གྱུར་ཟླ་བ་ཤར་ན་ཡང་།།གང་ཚེ་ཉི་མ་ནུབ་ན་མཚན་མོར་འགྱུར།།ཉི་མས་མ་གཏོགས་ཤར་ནུབ་ཕྱོགས་མི་ཕྱེད།།ཅེས་པའི་དོན་ལ་གནས་པ་དེ་ངོ་མཚར་ཆེ་ན།།
མཛོད་བདུན་དང་ངལ་བསོ་སྐོར་གསུམ་པོ་འདི་རྩ་འགྲེལ་སྡེ་ཚན་ཉི་ཤུ་རྩ་གྲངས་སུ་ལྡང་བ་དང་།སྤྱིར་ཤོག་གྲངས་ཉིས་སྟོང་བརྒྱད་བརྒྱར་ཉེ་བ་ཡོད་ཚོད་ལ།ཡིག་མཁན་སོགས་ཀྱི་སྟ་གོན་ཉེར་བསྡོགས
གྲུབ་བསྟུན་ལ་ཕྱི་ནས་རིམ་བཞེས་གནང་ན་དེང་སང་ངོས་ནས་འདི་སྐོར་འགྲོ་དོན་འབྱུང་བའི་རྒྱུན་འཕེལ་གྱི་ལམ་མི་འགེགས་ཤིང་།དེ་གའི་ཀྱང་བཞེད་དོན་འགྲུབ་པ་ཞིག་ཡོད་བ་ལས།།བསྡེབས་

བཞེས་གནད་ཀྱང་སྟབས་གཅིག་ཏུ་བཤུ་མི་ཐུབ་ཅིང་འདིར་ཡང་ལག་འཐོགས་བཅས་སྔ་འཕྲོས་འདི་གདོང་གྲུབ་མཐའ་རིན་པོ་ཆེའི་མཛོད་དང་།རང་རེའི་བསྟན་བཅོས་ཡོན་ཏན་རིན
པོ་ཆེའི་མཛོད་གཉིས་ཕུལ་ཞིང་།གསར་རྩོམ་ལ་མདོ་སྔགས་སོ་སོར་འགྲེལ་པ་ཤོག་གྲངས་ལྔ་བརྒྱ་རེ་ཡོད་པ་རྗེས་ནས་རིམ་གཟིགས་ཡོང་ལགས་ཤིང་།ཕྱིན་ཆད་ནའང་ཞབས་པདེ་བརྟན་ཅིང་བསྟན
པ་ཆེཆོས་བཞིན་དུ་སྐྱོང་བའི་ཕྲིན་ལས་ཀྱི་འཇུག་པ་དུས་ལས་ཡོལ་མེད་ནས་ཕེབས་ཚོགས་ནང་མར་སྨིན་པ་མཁྱེན་མཁྱེན།གཟིགས་རྟེན་བཅས་པདྨ་འོད་གླིང་ནས་ཕུལ།།།།